VIGAN CITY - Naipasardeng ti operasyon na iti maysa nga LPG refilling station ditoy Ilocos Sur kalpasan ti napasamak nga panagbettak a naka-uraman ti bagbagi dagiti uppat a biktima.
Segon kenni ni Bureau of Fire Protection chief ti Bantay, Ilocos Sur nga ni Eddie Tabuno, idalan da ti imbestigasyon ti nasao nga refilling station sakbay nga ag-operate to manen.
Kinuna pay ni Tabuno, adda nakita da nga nagbaliwan iti lugar nga saan nga naipakaamo kanyada kas koma iti pannaka-updgare ti lokasyon da.
No maipalagip, nakaro ti pannakauram dagiti uppat a tao gapu iti napigsa a panagbettak ti dakkel a tangke ti LPG iti refilling gas station idiay Paing, Bantay, Ilocos Sur.
Dagiti biktima ket isuda Renato Paet, Moises Gadut, Pablo Bermudez, agpapada nga agtrabtrabaho iti satrap idinto a ti maysa ket nabigbig laeng iti nagan na a Cesar Espiritu.
Maibasar iti inisyal nga imbestigasyon ti PNP- Bantay, iyalis da koma ti dakkela tangke ti gas ngem saan da a mabagkat agsipud iti kinadagsaen na.
Nagaramat da iti crane iti panangbagkat da ngem nagliab daytoy a puon ti panagbettak ti tangke.
Nagdardaras a nagtataray dagiti tattao nga adda iti asideg ti lugar ngem agsipud iti napigsa a panagbettak, naabutan ti kasla dakkel a bola ti apoy dagiti uppat a biktima ket napuuranda.
Insigida a naitaray iti ospital iti ili met laeng ti Bantay ngem naiyalis da idiay San Fernando, La Union gapu iti nakaro a kasasaad da.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn